Gandia millorarà les instal·lacions esportives de Beniopa amb una inversió de 119.000 euros
21 desembre 2021

## Gandia millorarà les instal·lacions esportives de Beniopa amb una inversió de 119.000 euros21 desembre 2021Última actualització: 22 desembre 2021

![](../gestion/img/c4b6e2ef3f98534eaf44432e6d3ae0c75cbf1144ea9cbec5d3937cb3cd6de148.jpg)  
  

La regidora d'Esports, **Lydia Morant**, ha anunciat aquest matí la millora de la pista poliesportiva de Beniopa, amb una inversió de 119.000 euros.  
  
"_És una actuació prou ambiciosa i esperem que també puga resoldre els problemes que tenim a l'hora de gestionar i distribuir els espais i donar una millor alternativa a tots els clubs, ja que tenim moltes sol·licituds en aquest tipus d'instal·lacions, a pavellons i pistes poliesportives_", ha manifestat Morant.  
  
En aquesta obra que està realitzant Obraval, l'empresa adjudicatària que guanyà el concurs, es repararan les goteres i tota la coberta de la pista, s'ajuntaran totes les unions del que és la part del paviment i es posarà un sol de terrassa "_perquè aquest espai siga més polivalent i permeta poder entrenar a més col·lectius_".  
  
També es farà un tancament perimetral amb una tanca de tub galvanitzat amb diversos accessos a la pista i un bord perimetral que el delimite. "_Això ens permetrà que aquest espai es puga utilitzar també pel Club d'Hoquei de Gandia_", ha destacat la regidora.

[Twittear](https://twitter.com/share)